שריקת הסיום! ליברפול ברבע הגמר!
נוקאאוט! מאנה משלים צמד לאחר בישול אמן של סלאח. זה גמור!
זה בלם זה? מילנר הרים את כדור הקרן, ואן דייק התרומם הכי גבוה שיש ונגח לרשת של נוייר!
איזו טעות של נוייר! ואן דייק שלח כדור ארוך למאנה בקצה הרחבה, השוער יצא אליו ללא סיבה, החלוץ הסתובב על המקום והקפיץ לרשת. איזה ביצוע!
אצל ליברפול, אלכסנדר-ארנולד התאושש ויעלה כמגן ימני, רוברטסון בצד השני, ואן דייק ומאטיפ ישתפו פעולה במרכז ההגנה. ויינאלדום הועדף על פאביניו ויפתח בקישור יחד עם הנדרסון ומילנר. סלאח, מאנה ופירמינו בחלק הקדמי.
פרנק ריברי יפתח בהרכב באיירן וישתף פעולה עם גנאברי, חאמס ולבנדובסקי בחלק ההתקפי. מרטינס וטיאגו יחזיקו את הקישור של הבווארים, בזמן שאלאבה וראפניה יעלו כמגנים. זולה הועדף על פני בואטנג במרכז ההגנה ויפתח לצד הומלס. נוייר כמובן בשער.
בצד השני, נוייר ירשום הופעה מספר 100 במדי באיירן בצ`מפיונס. קימיך ומולר המושעים לא יעמדו לרשותו של קובאץ`, כמו גם רובן וטוליסו הפצועים.
ליברפול לא הרשימה העונה מחוץ לביתה בשלב הבתים עם שלושה הפסדים. קלופ יחסר בוודאות את נאבי קייטה הפצוע, אך יקבל בחזרה את ואן דייק שלא שיחק במשחק הראשון.
הבווארים מחפשים עלייה שמינית ברציפות לרבע הגמר, אך הזכייה האחרונה הייתה ב-2013. מנגד, הפיינליסטית מהעונה שעברה רוצה להתקרב לגביע בו זכתה ב-2005 בפעם האחרונה. אם המייטי רדס יעלו, הם יהיו הקבוצה האנגלית הרביעית בשלב הבא.
שמינית גמר ליגת האלופות סיפקה לנו עד עכשיו מהפכים, דרמות והמון רגעים שייזכרו לשנים. מה מחכה לנו הערב? ברוכים הבאים לזירת המשחק בין באיירן מינכן לליברפול!
חלום הדאבל חי וקיים. ליברפול עלתה הערב לרבע גמר ליגת האלופות לאחר תצוגה יוצאת דופן באליאנץ ארנה של באיירן מינכן. לאחר ה-0:0 הביתי באנפילד, החבורה של יורגן קלופ הגיעה לגרמניה וסיפקה 1:3 אדיר בדרך לשלב הבא. יכולת שיא של האנגלים לעומת אנמיות של הבווארים לא השאירה סיכוי למארחת, שהודחה כבר בשמינית לאחר שבע עליות רצופות לשלב שמונה האחרונות.
בעונה שעברה, ליברפול הגיעה עד גמר המפעל ונחלה אכזבה קשה מול ריאל מדריד, אבל לאור היכולת שלה מתחילת העונה, אל תתפלאו אם המייטי רדס יחגגו פעמיים. כשהם נאבקים ראש בראש מול מנצ'סטר סיטי בליגה, האדומים התקרבו מאוד גם לגביע עם האוזניים הגדולות בו לא זכו מאז 2005.
תוכנית המשחק של קלופ עבדה באופן מופתי. הענקית הגרמנית לא השכילה לפצח את הגנת האנגלים ובקושי הגיעה למצבים לאורך כל 90 הדקות. לעומת זאת, ליברפול ידעה להגן, החזיקה בכדור כשצריך ועקצה שלוש פעמים. זה התחיל עם שער היתרון של מאנה, שניצל טעות קשה של נוייר וסיים נהדר לרשת.
בזאת, החלוץ הסנגלי כבש בכל שלב בצ'מפיונס, מהבתים ועד הגמר. בנוסף, הוא השווה את שיא השערים בחוץ של סטיבן ג'רארד ורוברטו פירמינו (6), ובהמשך כמובן גם שבר אותו. בשלב זה באיירן הייתה זקוקה לשני שערים והשיגה את הראשון לפני ההפסקה. סרג' גנאברי, הטוב בשחקני המארחת, העביר מסירת רוחב חדה וג'ואל מאטיפ כבש שער עצמי. מדובר בעצמי הרביעי בלבד של ליברפול בתולדות המפעל.
אם חשבנו שהבווארים יעלו למחצית השנייה ויחפשו את המהפך, התבדינו. החבורה של קלופ הייתה טובה יותר ומנעה כל אפשרות לכיבוש מקומי. לקראת הסיום, היא גם עקצה פעמיים וסגרה את הסיפור. וירג'יל ואן דייק, הבלם הכי יקר בעולם וכנראה שבצדק, ראה את רונאלדו קופץ לגבהים בלתי אפשריים והחליט לחקות אותו.
נגיחה אדירה של ההולנדי העלתה את ליברפול ליתרון נוסף, לפני שהיא נעצה את המסמר האחרון. בהמשך, שוב היה זה מאנה, הפעם לאחר בישול נהדר של סלאח, שהשלים צמד ושם חותמת על ניצחון ענק בגרמניה.
ליברפול, שהפסידה בכל משחקי החוץ בשלב הבתים, התעלתה במאני טיים והוכיחה שהמסע בעונה שעברה לא היה מקרי. הקבוצה של קלופ היא הרביעית שמגיעה מאנגליה, ולקראת ההגרלה שתיערך ביום שישי, אף אחת לא תרצה לפגוש אותה.
בצד השני, באיירן אמנם הגיעה בכושר טוב להתמודדות, אבל הודחה מול קבוצה טובה ממנה. הבווארים שהיו יכולים לקבוע שיא של 18 עליות לרבע הגמר, ינסו לאסוף את השברים ולהתרכז בבונדסליגה, שם חזרו לפסגה על חשבונה של דורטמונד.